# พระเจ้าหลุยส์ที่ 6 แห่งฝรั่งเศส
พระเจ้าหลุยส์ที่ 6 แห่งฝรั่งเศส (หรือ) (1 ธันวาคม ค.ศ. 1081 - 1 สิงหาคม ค.ศ. 1137) เป็นพระมหากษัตริย์แห่งชาวแฟรงก์แห่งราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 29 กรกฎาคม ค.ศ. 1108 จนเสด็จสวรรคตเมื่อวันที่ 1 สิงหาคม ค.ศ. 1137 พระองค์เป็นพระมหากษัตริย์ราชวงศ์กาเปเซียงองค์แรกที่ทรงมีบทบาทในการรวมอำนาจเข้าสู่ส่วนกลางภายใต้การนำของพระมหากษัตริย์Norman F. Cantor, The Civilization of the Middle Ages 1993, p 410.

พระเจ้าหลุยส์ที่ 6 เสด็จพระราชสมภพเมื่อวันที่ 1 ธันวาคม ค.ศ. 1081 ที่ปารีส ในประเทศฝรั่งเศส พระองค์เป็นพระราชโอรสในพระเจ้าฟิลิปที่ 1 แห่งฝรั่งเศสและพระนางเบอร์ธาแห่งฮอลแลนด์ สมเด็จพระราชินีแห่งฝรั่งเศสพระชายาองค์แรก ตลอดยี่สิบปีที่ทรงครองราชย์พระองค์ต้องทรงต่อสู้กับขุนนางผู้มีอำนาจที่เป็นปัญหาทั้งต่อราชบัลลังก์ฝรั่งเศสและราชบัลลังก์อังกฤษในการครองอำนาจในนอร์ม็องดี แต่พระเจ้าหลุยส์ก็ทรงสามารถเพิ่มอำนาจของพระองค์เองขึ้นอีกมากและเป็นพระมหากษัตริย์พระองค์แรกผู้มีความแข็งแกร่งตั้งแต่การแยกจักรวรรดิการอแล็งเฌียง อธิการซูว์เฌแห่งมหาวิหารแซ็ง-เดอนีกล่าวถึงพระองค์ว่าเป็นผู้ที่มีพระอุปนิสัยหนักแน่นที่ไม่เหมือนบรรพบุรุษของพระองค์ก่อนหน้านั้น

เมื่อยังทรงพระเยาว์หลุยส์ต่อสู้กับโรเบิร์ต เคอร์โธส ดยุกแห่งนอร์ม็องดี (Robert Curthose) พระราชโอรสองค์โตในพระเจ้าวิลเลียมที่ 1 แห่งอังกฤษ ขุนนางของดินแดนส่วนพระมหากษัตริย์อีล-เดอ-ฟรองซ์ หลุยส์ทรงกลายมาใกล้ชิดกับอธิการซูว์เฌ ผู้ต่อมากลายเป็นที่ปรึกษาในพระองค์ หลุยส์ทรงขึ้นครองราชย์ต่อจากพระราชบิดาเมื่อวันที่ 29 กรกฎาคม ค.ศ. 1108 

ฟิลิปแห่งฝรั่งเศสพระอนุชาต่างพระมารดาทรงป้องกันไม่ให้หลุยส์ไปทำพิธีบรมราชาภิเษกที่แร็งส์ หลุยส์จึงทำทำพิธีราชาภิเษกที่ออร์เลอ็องโดย อาร์ชบิชอปแดงแบร์ตแห่งซองส์ ราล์ฟเดอะกรีนอาร์ชบิชอปแห่งแร็งส์จึงส่งผู้แทนมาท้าความถูกต้องของการราชาภิเษกแต่ก็ไม่มีผล

ในวันอาทิตย์ใบปาล์มของปี ค.ศ. 1115 พระองค์ก็เสด็จไปอาเมียงเพื่อสนับสนุนบิชอปและชาวเมืองในกรณีความขัดแย้งกับ Enguerrand I of Coucy เจ้าครองอาณาจักรภายใต้การปกครองของพระองค์ผู้ไม่ยอมรับการมอบใบพระราชนุญาติสำหรับสิทธิพิเศษของเมืองอาเมียง พระเจ้าหลุยส์เสด็จมาพร้อมกับกองทัพเพื่อช่วยชาวเมืองล้อมคาสตียง (Castillon)  ซึ่งเป็นป้อมปราการหลักของเมืองที่ Enguerrandยึด ขณะที่ล้อมป้อมพระเจ้าหลุยส์ก็ทรงถูกยิงด้วยธนูบนเสื้อเกราะตาข่าย (hauberk) หลังจากล้อมป้อมอยู่สองปีก็ทรงได้รับชัยชนะ

พระเจ้าหลุยส์เสด็จสิ้นพระชนม์เมื่อวันที่ 1 สิงหาคม ค.ศ. 1137 ที่ปราสาท Béthisy-Saint-Pierre ไม่ไกลจากซองลีส์ (Senlis) และคองเพียญน์ (Compiègne) จากโรคบิดที่เกิดจากการเสวยพระกระยาหารมากและทำให้ทรงอ้วนกว่าปกติ พระร่างได้รับการบรรจุที่มหาวิหารแซ็ง-เดอนี พระราชโอรสขึ้นครองราชย์ต่อเป็นพระเจ้าหลุยส์ที่ 7 แห่งฝรั่งเศส

 การเสกสมรสและพระราชโอรสธิดา 
พระเจ้าหลุยส์ทรงเสกสมรสครั้งแรกในปี ค.ศ. 1104 กับ ลูแซนน์แห่งโรชฟอร์ต (Lucienne de Rochefort)  — ต่อมาถูกประกาศให้เป็นโมฆะ พระเจ้าหลุยส์และลูแซนน์มีพระราชธิดาด้วยกันพระองค์หนึ่ง
1) อิซาเบลล์ (ราว ค.ศ. 1105 – ก่อน ค.ศ. 1175), เสกสมรส (ราว ค.ศ. 1119) William of Vermandois, seigneur of Chaumont

พระเจ้าหลุยส์ทรงเสกสมรสครั้งที่สองในปี ค.ศ. 1115: 2) อเดลแลดแห่งโมแรน (Adélaide de Maurienne]] (ค.ศ. 1092–ค.ศ. 1154) มีพระราชโอรสธิดาด้วยกันแปดพระองค์
 พระเจ้าฟิลิปแห่งฝรั่งเศส (ค.ศ. 1116 – 13 ตุลาคม ค.ศ. 1131), พระเจ้าแผ่นดินแห่งฝรั่งเศส (ค.ศ. 1129–ค.ศ. 1131) –  คนละคนกับพระอนุชาที่มีชื่อเดียวกันผู้เสียชีวิตจากการตกจากหลังม้า
 พระเจ้าหลุยส์ที่ 7 แห่งฝรั่งเศส (ค.ศ. 1120 – 18 กันยายน ค.ศ. 1180), พระเจ้าแผ่นดินแห่งฝรั่งเศส
 อองรี (ค.ศ. 1121–ค.ศ. 1175), อาร์ชบิชอปแห่งแร็งส์ 
 อูกส์  (เกิดราว ค.ศ. 1122)
 โรแบร์ต  (เกิดราว ค.ศ. 1123 – 11 ตุลาคม ค.ศ. 1188), เคานต์แห่งดรูซ์
 คอนแสตนซ์ (เกิดราว 1124 – 16 สิงหาคม ค.ศ. 1176), แต่งงานครั้งแรกกับ Eustace IV of Boulogne และต่อมากับเรมงด์ที่ 5 แห่งตูลูส (Raymond V of Toulouse)
 ฟิลิป (ค.ศ. 1125–ค.ศ. 1161), บิชอปแห่งปารีส คนละคนกับพระเชษฐา
 ปิแยร์ (เกิดราว ค.ศ. 1125–ค.ศ. 1183)